CELEX: 42012D0494
Language: lv
Date: 2012-03-23 00:00:00
Title: 2012/494/ES: Padomē sanākušo dalībvalstu valdību pārstāvju Lēmums ( 2012. gada 23. marts ), ar kuru pilnvaro sākt sarunas par starptautisku nolīgumu, ar ko izveido ES un Latīņamerikas un Karību jūras reģiona valstu fondu kā starptautisku organizāciju

6.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 240/2
            
         PADOMĒ SANĀKUŠO DALĪBVALSTU VALDĪBU PĀRSTĀVJU LĒMUMS
   (2012. gada 23. marts),
   ar kuru pilnvaro sākt sarunas par starptautisku nolīgumu, ar ko izveido ES un Latīņamerikas un Karību jūras reģiona valstu fondu kā starptautisku organizāciju
   (2012/494/ES)
   PADOMĒ SANĀKUŠIE DALĪBVALSTU VALDĪBU PĀRSTĀVJI,
   ņemot vērā Eiropas Komisijas ieteikumu,
   tā kā:
   
               (1)
            
            
               Būtu jāuzsāk sarunas, lai noslēgtu starptautisku nolīgumu starp Eiropas Savienību un tās dalībvalstīm un Latīņamerikas un Karību jūras reģiona valstīm, ar ko izveido ES un Latīņamerikas un Karību jūras reģiona valstu fondu kā starptautisku organizāciju (turpmāk “nolīgums”).
            
         
               (2)
            
            
               Ar Padomes lēmumu Komisija būtu jāpilnvaro risināt sarunas par nolīguma noteikumiem, kuri ir Eiropas Savienības kompetencē.
            
         
               (3)
            
            
               Komisija būtu arī jāpilnvaro dalībvalstu vārdā risināt sarunas par nolīguma noteikumiem, kuri ir dalībvalstu kompetencē,
            
         IR PIEŅĒMUŠI ŠO LĒMUMU.
   1. pants
   Komisija ar šo tiek pilnvarota uzsākt sarunas par starptautisku nolīgumu starp Eiropas Savienību un tās dalībvalstīm un Latīņamerikas un Karību jūras reģiona valstīm, ar ko izveido ES un Latīņamerikas un Karību jūras reģiona valstu fondu kā starptautisku organizāciju (turpmāk “nolīgums”).
   2. pants
   1.   Komisija ar šo tiek pilnvarota Eiropas Savienības dalībvalstu vārdā risināt sarunas par nolīguma noteikumiem, kuri ir dalībvalstu kompetencē.
   2.   Kopā ar Komisiju sarunās var piedalīties pārstāvis no tās valsts, kura rotācijas kārtībā pilda Padomes prezidentvalsts pienākumus.
   3. pants
   Sarunas risina, pamatojoties uz sarunu norādēm, kas izklāstītas papildinājumā Padomes Lēmumam 2012/493/ES (2012. gada 23. marts), ar kuru pilnvaro sākt sarunas par starptautisku nolīgumu, ar ko izveido ES un Latīņamerikas un Karību jūras reģiona valstu fondu kā starptautisku organizāciju (1).
   4. pants
   Sarunas risina, apspriežoties ar Latīņamerikas jautājumu darba grupu (COLAT/AMLAT), ar kuru pirms katra sarunu posma pilnībā apspriežas par ierosinātajām sarunu nostādnēm un kuru pēc katras sanāksmes informē par sarunu gaitu.
   5. pants
   Šis lēmums ir adresēts Komisijai.
   
      Briselē, 2012. gada 23. martā
      
         
            Padomē sanākušo dalībvalstu valdību pārstāvju vārdā –
         
            priekšsēdētāja
         
         C. ASHTON
      
   
   
      (1)  Skatīt šā Oficiālā Vēstneša 1. lpp.